Reuseverhogings in brandstofpryse aangekondig | Maroela Media
Brandstofpryse sal Woensdag tot nuwe rekordvlakke styg.
Die prys van petrol (93- én 95-oktaan) styg met R1,21 per liter terwyl diesel (met 'n swawelinhoud van 0,05% en 0,005%) met R1,48 per liter styg.
Dit is die grootste verhoging in die brandstofpryse nog vanjaar. Volgens die departement van energie het die rand teenoor die dollar verswak tydens die oorsigtydperk. Die rand was in die oorsigtyd gemiddeld R14,81 teenoor die dollar, terwyl dit in die vorige oorsigtydperk R14,65 was.
Die gemiddelde internasionale pryse vir petrol, diesel en paraffien het tydens die betrokke periode verhoog.
Die balansheffing (slate levy) styg ook met 2,2c van 13,16c per liter tot 15,36c per liter.
Die Automobiel-Assosiasie (AA) het verwag dat petrolpryse met tussen 96c en 98c per liter sou styg, en diesel met tussen R1,41 en R1,42 per liter.
Die AA het gesê dié styging sal katastrofies wees, veral in die lig van stygings die afgelope maande.
As die regering bekwaam en bevoeg was en met eerlike motiewe die land regeer het kon ek dalk verstaan as die petrol prys styg maar onder die huidige omstandighede glo ek dit is as gevolg van diefstal en veral omdat die regering DRINGEND geld nodig het want sy sakke is leeg en daar is miljoene wat afhanklik is.Hy gaan eenvoudig net die bestuurders van van voertuie slaan met duur petrol want dit is die maklikse manier van geld kry.
… maar onthou 'n hele paar kaders soek nuwe karre in hul kerskouse en nie sommer tjorre nie. Klimaatsverandering noop mense om innoverend te dink veral met die oog op ons classy kragskepe vir Eskom en ander blink planne vir 2022+ wat ons nuwe-ou munisipale amptenary uitdink terwyl hul smul aan die gereelde knoffel-burgers en vetterige tjips om 11 uur soggens.
Nog 'n spyker in ons land se doodskis. Viva ANC/EFF.
Die ekonoom Chris Hart het n jaar of wat terug n berekening gedoen oor wat die brandstofprys sou wees as die R/$ wisselkoers en olieprys die werklike bepalers daarvan sou wees en die verskil tussen wat dit na regte moet kos teenoor wat dit by die pomp kos is groot.